Nog raad vir seer borste en goedaardige borsknoppe
Hou 'n warmwaterbottel 20-30 minute teen die seer bors. As jy 'n verwarmingskussinkie gebruik, moet jy die vervaardiger se aanwysings volg en nie daarmee aan die slaap raak nie.
Navorsers vermoed daar is 'n verband tussen nie-kwaadaardige borsknoppe en 'n dieet ryk aan versadigde vet; minder vet in jou dieet kan knoppe dus dalk help krimp of voorkom.
Dra 'n bra 24 uur van die dag om borsbeweging te beperk, veral kort voor jou maandstonde.
Dokters skryf soms aspirien of ibuprofeen voor vir tye wanneer borspyn kwaai is. As dit nie genoeg is nie, kan veral premenstruele borspyn met vitamien B6 en aandblomolie behandel word.